《六月二十六日西阁昼寝》
宋代·刘敞

驰骛圣不足，治安愚有馀。愿言从物役，即事实燕居。

清切掖垣峻，深沈云阁虚。食有万钱膳，架多四部书。

低头悟素餐，游日惭古初。非吏复非隐，人言定何如。

平生山林尚，自与功名疏。何为出不反，视此岁月徂。

秋风陨高林，蟋蟀鸣阶除。行矣浮扁舟，季鹰不欺余。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。